stanford-oval/wikipedia huggingface dataset:
Last Pizza Slice

| Last Pizza Slice |
| --- | --- |

Tiedot
Toiminnassa:  2018–
Tyylilaji:  soul funk pop jazz
Kotipaikka:  Celje, Slovenia
Jäsenet:  Filip Vidušin, laulu   Gašper Hlubič, rummut   Mark Semeja, sähkökitara   Zala Velenšek, basso, alttosaxofoni   Žiga Žvižej, koskettimet  
Infobox OKNimi-testi OK: 
Last Pizza Slice (lyhennettynä LPS) on slovenialainen yhtye, joka on perustettu joulukuussa 2018. Yhtye edusti Sloveniaa vuoden 2022 Euroviisuissa kappaleella "Disko". Yhtye kilpaili Eurovision laulukilpailun ensimmäisessä semifinaalissa 10. toukokuuta, sijoittui 17:nneksi eli viimeiseksi eikä päässyt finaaliin.
Yhtyeen jäsenet

Yhtyeeseen kuuluu viisi jäsentä: Filip Vidušin (laulu), Gašper Hlubič (rummut), Mark Semeja (sähkökitara), Zala Velenšek (basso ja alttosaxofoni) ja Žiga Žvižej (koskettimet).
Swinburne

Swinburne voi tarkoittaa seuraavia henkilöitä:
Algernon Charles Swinburne (1837–1909), englantilainen runoilija
Richard Swinburne (s. 1934), brittiläinen filosofi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Swinburne”, voi hakea sivunnimihaulla, laajalla sivunnimihaulla tai tekstihaulla.
Laurent Delorge

Laurent Delorge (s. 21. heinäkuuta 1979 Leuven) on belgialainen jalkapalloilija, pelipaikaltaan keskikenttäpelaaja. Hänen seuransa on ollut 2008 lähtien Roda JC.
Ennen siirtymistään nykyiseen seuraansa Delorge pelasi 1998 AA Gentissä, 1999-2002 Coventry Cityssä, 2002-2004 Lierse SK:ssä, 2005 RSC Anderlechtissä, 2006 ADO den Haagissa ja 2007 Ajaxissa. Hänen junioriseurojaan olivat muun muassa FC Maleizen ja Tempo Overijse. Maajoukkueessa hän ei ole pelannut.
Seuratilastot

| Kausi | Seura | Liiga | Ottelut | Maalit |
| --- | --- | --- | --- | --- |
| 1998/99 | AA Gent |  Jupiler League | 10 | 5 |
| 1998/99 | Coventry City |  Englannin valioliiga | 0 | 0 |
| 1999/00 | Coventry City |  Englannin valioliiga | 0 | 0 |
| 2000/01 | Coventry City |  Englannin valioliiga | 0 | 0 |
| 2001/02 | Coventry City |  Englannin mestaruussarja | 28 | 4 |
| 2002/03 | Coventry City |  Englannin mestaruussarja | 2 | 0 |
| 2002/03 | Lierse SK |  Jupiler League | 10 | 2 |
| 2003/04 | Lierse SK |  Jupiler League | 30 | 4 |
| 2004/05 | Lierse SK |  Jupiler League | 27 | 5 |
| 2005/06 | RSC Anderlecht |  Jupiler League | 12 | 0 |
| 2006/07 | ADO Den Haag |  Eredivisie | 28 | 5 |
| 2007/08 | Ajax |  Eredivisie | 4 | 1 |
| 2008/09 | Roda JC |  Eredivisie | 15 | 1 |

| Yhteensä | Yhteensä | Yhteensä | 166 | 27 |
Last Order: Final Fantasy VII

| Last Order: Final Fantasy VII |
| --- | --- |

Ohjaaja:  Morio Asaka
Käsikirjoittaja:  Kazuhiko Inukai
Tuottaja:  Masao Maruyama Jungo Murata Akio Ōfuji
Pääosat:  Kenichi Suzumura Takahiro Sakurai Toshiyuki Morikawa
Valmistustiedot
Valmistusmaa:  Japani
Tuotantoyhtiö:  Square Enix
Ensi-ilta:  2005
Kesto:  25 min
Alkuperäiskieli:  japani
Aiheesta muualla
IMDb 
Infobox OKNimi-testi OK: 
Last Order: Final Fantasy VII (jap. ラストオーダー -ファイナルファンタジーVII-, Rasuto Ōdā -Fainaru Fantajī Sebun-) on Square Enixin tuottama ja vuonna 2005 julkaistu OVA, joka perustuu konsoliroolipeliin Final Fantasy VII. Lyhytelokuva kuuluu Compilation of Final Fantasy VII -kokoelmaan. Se julkaistiin Japanissa Final Fantasy VII: Advent Childrenin Advent Pieces: Limited -erikoispakkauksessa ja Pohjois-Amerikassa saman elokuvan keräilyversiossa.
Last Order käsittelee kahta eri ajankohtana tapahtuvaa Final Fantasy VII:n takaumaa. Näistä toinen kertoo Cloud Strifen ja Zack Fairin paosta Shinran suuryhtiöstä, toinen puolestaan Nibelheim-kaupungin reaktorilla tapahtuneesta välikohtauksesta, jossa kaksikko haastaa kaupungin tuhonneen Sephirothin. Suurin osa Last Orderin tapahtumista nähdään myös Crisis Core: Final Fantasy VII -pelissä.
Aiheesta muualla

Final Fantasy VII: Last Order Internet Movie Databasessa (englanniksi)
Final Fantasy VII: Last Order Anime News Networkissa (englanniksi)
Final Fantasy Last Order (englanniksi)
Soul of a New Machine

| Soul of a New Machine Fear Factory |
| --- | --- | --- |

Studioalbumin tiedot
 Äänitetty : toukokuu 1992 (Hollywood)
 Julkaistu: 25. elokuuta 1992
 Tuottaja(t): Colin Richardson
 Tyylilaji: death metal, industrial metal
 Kesto: 55.14
 Levy-yhtiö: Roadrunner Records
Fear Factoryn muut julkaisut
|   | Soul of a New Machine 1992 | Fear Is the Mindkiller 1993 |
Soul of a New Machine on yhdysvaltalaisen death metal/industrial metal-yhtye Fear Factoryn ensimmäinen studioalbumi, ellei vuoden 1991 aluksi julkaisematonta Concrete-demoalbumia lasketa. Se julkaistiin elokuun 25. päivänä vuonna 1992.
Albumin tiedot

Fear Factoryn kitaristi Dino Cazaresin mukaan albumi on konseptialbumi, joka liittyy ihmisen luomukseen, koneeseen, joka voisi olla joko teknologinen tai valtiollinen. Myös yhtyeen entinen basisti Christian Olde Wolbers on sanonut albumin olevan konseptialbumi.
Albumin äänimaailma on erilainen verrattuna yhtyeen myöhempiin albumeihin, koska siinä on vaikutteita Godfleshiltä ja Napalm Deathilta. Tämän takia albumilla on enemmän death metal-ja grindcore-vaikutteinen äänimaailma. Monien mielestä Soul of a New Machine oli vallankumouksellinen, koska se yhdisteli death metalille tuttua murinaa ja puhdasta laulua.
Siinä missä Fear Factoryn myöhemmät albumit ovat käsitelleet enimmäkseen ihmisen ja koneen vastakkainasettelua, Soul of a New Machine sisältää moninaisempia teemoja. Kappale "Martyr" käsittelee laulaja Burton C. Bellin kyllästymistä elämäntyyliinsä, "Leechmaster" ja "Manipulation" kertovat ihmissuhteeseen liittyvistä ongelmista, "Scapegoat" taas siitä, kuinka Cazaresia oli kerran oikeudessa syytetty väärin; "Crisis" on sodanvastainen kappale, "Crash Test" käsittelee eläinkokeita ja "Suffer Age" kertoo sarjamurhaaja John Wayne Gacysta. Albumilla on satunnaisia sampleja elokuvista Full Metal Jacket, Blade Runner ja Ilmestyskirja. Nyt.
Albumi remasteroitiin ja julkaistiin uudelleen 5. lokakuuta 2004 digipak-versiona, pakattuna yhteen remasteroidun Fear is the Mindkiller-EP:n kanssa. Soul of a New Machine on Fear Factoryn ainoa studioalbumi, jolla ei ole kappaletta levyn nimellä ja joka on nimetty lauseen mukaan.
Vastaanotto

AllMusicin Jason Birchmeier antoi albumille kolme tähteä viidestä, sanoen "Fear Factory oli melko lailla aikaansa edellä vuonna 1992". Hän piti albumissa huomionarvoisena moninaisuutta: "Soul of a New Machine oli niin mullistava, koska se yhdisteli parhaita puolia metallin eri tyylilajeista", mistä syntyi "uniikki soundi".
Kappaleet

Kaikki kappaleet sanoittanut Burton C. Bell ellei toisin mainittu, kaikki kappaleet säveltänyt Dino Cazares ja Raymond Herrera.
Martyr – 4.06
Leechmaster – 3.54
Scapegoat – 4.33
Crisis – 3.45
Crash Test – 3.46
Flesh Hold – 2.31
Lifeblind – 3.51
Scumgrief – 4.07
Natividad – 1.04
Big God/Raped Souls – 2.38
Arise Above Oppression – 1.51 (san. Burton C. Bell & Dino Cazares)
Self Immolation – 2.46
Suffer Age – 3.40 (san. Cazares)
W.O.E. – 2.33
Desecrate – 2.35
Escape Confusion – 3.58 (san. Cazares)
Manipulation – 3.29
Kokoonpano

Burton C. Bell – laulu
Dino Cazares – kitara, bassokitara, sovitukset, miksaus
Raymond Herrera – rummut
Colin Richardson – tuottaja, miksaus
Otis – samplet
Steve Harris – suunnittelu, miksaus
Bradley Cook – avustava suunnittelija
Rober Fayer – avustava suunnittelija
Eddy Schreyer – masterointi
Satok Lrak – tietokonegrafiikat, taiteellinen johtaja
Joe Lance – valokuvat
Lora Porter – johtava tuottaja
Aiheesta muualla

Soul of a New Machine Discogsissa. (englanniksi)
Albumi Soul of a New Machine Encyclopaedia Metallum -sivustolla (englanniksi)
Suvi Aalto

Suvi Aalto (s. 9. huhtikuuta 1994 Oulunsalo[lähde? ]) on suomalainen laulaja ja maskeeraaja sekä kansainvälisesti tunnetun Saara Aallon pikkusisko. Hän nousi julkisuuteen vuoden 2013 The Voice of Finlandista.
Ura > Laulajana

Aalto osallistui The Voice of Finlandiin vuonna 2013. Hän eteni finaaliin, jonka päätteeksi putosi ja sijoittui neljän parhaan joukkoon. Aalto on tämän jälkeen tehnyt yhteiskiertueita Tomi Metsäkedon, siskonsa Saara Aallon sekä tämän ex-miehen Teemu Roivaisen kanssa.
Ura > Maskeeraajana

Aalto työskentelee Make Up Storessa, Helsingissä.
Yksityiselämä ja perhe

Aallon sisko on laulaja Saara Aalto ja veli pokerinpeluun ammattilainen Samu Aalto. Heidän vanhempansa ovat Markus ja Taina Aalto. Aallon serkku on vatsastapuhuja Sari Aalto sekä setä Simo Aalto on taikuuden maailmanmestari. Aalto seurustelee tanssija ja näyttelijä Antti Kyllösen kanssa.[lähde? ]
Kyntäjä (lehti)

Kyntäjä oli vuosina 1935–1965 ilmestynyt maalaisliiton järjestölehti. Vuodesta 1947 sitä julkaisi Maaseudun Nuorten Liitto. Johannes Virolainen toimi lehden päätoimittajana vuosina 1947–1956 ja hänen jälkeensä Pekka Silvola vuoteen 1958. Urho Kekkonen kirjoitti pääministerivuosinaan Kyntäjään säännöllisesti, ja Ahti Karjalainen esiintyi lehdessä pakinoitsijana. Lehden levikki 1950-luvun puolessavälissä oli yli 19 000.
Kyntäjän seuraajaksi perustettiin vuonna 1966 Nuoren Keskustan Liiton julkaisema Keskusta, joka ilmestyi vuoteen 2013 saakka.
Aiheesta muualla

”Radiomme ja huumori”, Urho Kekkosen kirjoitus Kyntäjässä 2/1953
Lanús Partido

| Lanús Partido |
| --- | --- |
 Lanús Partidon sijainti Buenos Airesin suurkaupunkialueella.
 Koordinaatit: 34°42′S, 58°24′W 
Valtio:  Argentiina
Maakunta:  Buenos Aires
Hallinto:  
 – Asutustyyppi:  kunta
 – Hallinnon tyyppi:  kunta (partido)
 – Pormestari:  Darío Diaz Pérez
Pinta-ala:  
 – Kokonaispinta-ala:  45 km²
Väkiluku (2010):  453 500
 – Väestötiheys:  10 077,8 as./km²
Postinumero:  B1824
Suuntanumero(t):  011
Infobox OKVirheellinen NIMI-arvo: 
Lanús Partido on Suur-Buenos Airesin alueella oleva kunta (partido) Buenos Airesin maakunnassa. Alueella oli vuonna 2010 noin 450 000 asukasta. Alueen pääkaupunki on Lanús. Muita kaupunkeja ovat muun muassa Gerli, Monte Chingolo, Remedios de Escalada ja Valentín Alsina. Jalkapalloseura Club Atlético Lanús on kotoisin Lanúksen kaupungista.
Stig Salming

| Stig Salming |
| --- | --- |

Henkilötiedot
Syntynyt: 15. lokakuuta 1947
Kansalaisuus:   Ruotsi
Jääkiekkoilija
Lempinimi:  Stigge
Pelipaikka:  puolustaja
Maila:  vasen
Pituus:  180 cm
Paino:  81 kg
Pelaajaura
Pääsarjaura:  1970–1981
Seurat:  Brynäs IF
| Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Hopeaa | Wien 1977 | jääkiekko |  |
|  Pronssia | Saksa 1975 | jääkiekko |  |
|  Pronssia | Katowice 1976 | jääkiekko |  |
Stig Salming (s. 15. lokakuuta 1947) on ruotsalainen entinen jääkiekkopuolustaja. Kiruna AIF:n kasvatti pelasi koko ammattilaisuransa ajan Brynäs IF:ssä. Salming tunnettaneen parhaiten ruotsalaislegenda Börje Salmingin isoveljenä.
Seuraura Ruotsissa

Salming on voittanut Ruotsin mestaruuden kuudesti vuosina 1970, 1971, 1972, 1976, 1977 ja 1980. Hän oli kaudella 1976–77 Elitserienin jäähykuningas 79 minuutillaan. Salming ratkaisi Brynäsille mestaruuden keväällä 1980.
Maajoukkue

Salming pelasi miesten MM-kilpailuissa vuosina 1975, 1976, 1977 ja 1978. Hän voitti MM-hopeaa 1977 sekä MM-pronssia 1975 ja 1976. Salming pelasi myös Kanada-cupissa 1976.
Tunnustukset

Brynäs IF on jäädyttänyt Salmingin pelinumeron 14.
Aiheesta muualla

Stig Salming Eurohockey.com. (englanniksi)
Stig Salming Elite Prospects. Everysport Media Group AB. (englanniksi)
Laurent Castillo

| Laurent Castillo |
| --- | --- |

Euroopan parlamentin jäsen
 16.7.2024–  
Ryhmä:  EPP-ryhmä
Henkilötiedot
Syntynyt: 12. maaliskuuta 1962 (ikä 62) Casablanca, Marokko
Kansalaisuus:  ranskalainen
Tiedot
Puolue:  Les Républicains
Laurent Castillo (s. 12. maaliskuuta 1962 Casablanca, Marokko) on ranskalainen poliitikko. Castillo edustaa Les Républicains-puoluetta. Castillo on toiminut Euroopan parlamentin jäsenenä heinäkuusta 2024 lähtien. Hän edustaa Euroopan parlamentissa keskusta-oikeistolaista EPP-ryhmää.
Aiheesta muualla

Kuvia tai muita tiedostoja aiheesta Laurent Castillo Wikimedia Commonsissa
Laurent Castillo Euroopan parlamentin jäsenet. Euroopan parlamentti.
Laimont

| Laimont |
| --- | --- |
 Kirkko
 vaakuna
 Laimont
 Koordinaatit: 48°50′06″N, 5°02′28″E 
Valtio:  Ranska
Alue:  Grand Est
Departementti:  Meuse
Arrondissementti:  Bar-le-Duc
Pinta-ala:  
 – Kokonaispinta-ala:  10,77 km²
Väkiluku (2017):  461
Aikavyöhyke:  UTC+1
Postinumero:  55800
Suuntanumero(t):  55272
Infobox OKVirheellinen NIMI-arvo: 
Laimont on kunta Koillis-Ranskassa Meusen departementissa Grand Estin alueella. Kunnassa asui 461 asukasta vuonna 2017 ja sen pinta-ala on 10,77 neliökilometriä.
Laimontin väkiluku on kasvanut 26 asukkaalla vuodesta 2007, jolloin kunnassa asui 435 asukasta. Vuonna 2012 kunnan väkiluku oli 447, eli siellä asui 14 asukasta vähemmän kuin vuoden 2017 väestönlaskennassa.
Kuvia

Kirkko
Peltomaisemaa
Muistomerkki
Aiheesta muualla

Kuvia tai muita tiedostoja aiheesta Laimont Wikimedia Commonsissa
Strontium

Strontium (lat.  strontium) on alkuaine, jonka kemiallinen merkki on Sr ja järjestysluku 38. Se on maa-alkalimetalleihin kuuluva metalli, jota esiintyy runsaasti maankuoressa. Se on kuitenkin harvinaisempi kuin esimerkiksi kalsium tai magnesium, jotka ovat maa-alkalimetalleista yleisimmät.
Strontium on normaaliolosuhteissa olomuodoltaan kiinteä, hopeanvalkoinen, kevyt ja pehmeä. Täysin kuivassakin ilmassa säilytettynä metalli hapettuu täydellisesti. Strontiumin tiheys on 2,64 g/cm³, sulamispiste 777 °C, kiehumispiste 1 382 °C ja CAS-numero 7440-24-6.
Strontiumin elektronegatiivisuus on 0,95 ja ensimmäinen ionisoitumisenergia 548 kJ/mol. Strontiumin pinta on heti leikkaamisen jälkeen hopeankiiltävä, mutta hapettuu ilmassa pian kellertäväksi. Hienojakoinen strontiumjauhe syttyy ilmassa itsekseen. Strontium reagoi myös hitaasti ilman typen kanssa. Strontiumnitraattia (Sr(NO3)2) käytetään irislasin valmistukseen ja ilotulitteissa punaisen värin aikaansaamiseksi. Haihtuvat strontiumsuolat värjäävät kaasuliekin karmiininpunaiseksi. Strontiumhydroksidia (Sr(OH)2) ja -sulfidia (SrS) käytetään loistevärien valmistuksessa ja strontiumkromaatti (SrCrO4) on puolestaan käytössä keltaisena maalipigmenttinä, mutta on myrkyllistä. Strontiumsulfaattia (SrSO4) puolestaan käytetään valkoisena maalipigmenttinä.
Keinotekoinen ja verrattain pehmeä strontiumtitanaatti (SrTiO3) taittaa valoa voimakkaasti ja sillä on hyvä dispersiokyky sekä suuri dielektrinen vakio. Luonnossa oleva strontium ei ole radioaktiivista toisin kuin strontiumin isotooppi Sr-90, jolla on vaarallisuudestaan huolimatta teknistä käyttöä ydinparistoissa. Luonnon strontiummineraaleista tärkeimmät ovat strontianiitti (SrCO3) ja selestiini (SrSO4).
Tärkeimmät strontiumesiintymät sijaitsevat Saksassa Reinin alueella, Strontiassa Skotlannissa ja Kaliforniassa Yhdysvalloissa. Strontiumia ei kuitenkaan valmisteta taloudellisesti huomattavia määriä, vaikka sitä käytetään muun muassa lasiteollisuudessa, jalostuksessa, optisissa materiaaleissa, ilotulitteissa ja kestomagneeteissa. Radioaktiivisia isotooppeja, joista tunnetuin on strontium-90, käytetään ainakin luuydinsyövän hoitoon.
Metallista strontiumia valmisti ensimmäisenä englantilainen Sir Humphry Davy vuonna 1808. Strontiumia on ensimmäistä kertaa löydetty skotlantilaisen Strontian-kylän kaivoksesta, josta alkuaine on myös perinyt nimensä.
Strontium toimii elimistön aineenvaihdunnassa kalsiumin kaltaisesti eli se muun muassa kertyy luustoon.
Kuvia

Strontiumia
Strontiumyhdisteet antavat liekille punaisen värin
Aiheesta muualla

Wikimedia Commonsissa on kuvia tai muita tiedostoja aiheesta .
Helsingin Sanomat, Alkuaineet: Ilotulituksen punainen tulee strontiumista (arkisto)
Strontiumin kansainvälinen kemikaalikortti
Periodictable: Technical data for Strontium (englanniksi)
Mindat: Definition of strontium (englanniksi)
Webmineral: Mineral Species containing Strontium (Sr) (englanniksi)
Lenntech: Strontium – Sr (englanniksi)
Luettelo strontiumin isotoopeista The Isotopes Project Home Page (englanniksi)
The Royal Society of Chemistry (RSC): Strontium (englanniksi)
PeriodicTable: Strontium (Sr) (englanniksi)
PubChem: Strontium (englanniksi)
Human Metabolome Database (HMDB): Strontium (englanniksi)
Food Component Database (FooDB): Strontium (englanniksi)
Dr. Duke's Phytochemical and Ethnobotanical Databases: Strontium (englanniksi)
Summer Serenade

| Summer Serenades Bobby Vinton |
| --- | --- | --- |

Kokoelmalevyn tiedot
 Julkaistu: 1979
 Formaatti: LP
 Tyylilaji: pop
 Kesto: 04.32
 Levy-yhtiö: Epic
Bobby Vintonin muut julkaisut
| Spring Sensations 1979 | Summer Serenades 1979 | 100 Memories 1979 |
Summer Serenades on 10 kappaleen kokoelma Bobby Vintonilta, joka julkaistiin 1979.
Kappaleet > A-puoli

Sealed with a Kiss – 2.52 (säv. Peter Udell, Gary Geld)
I Will Follow You – 2.09 (säv. Arthur Altman, Norman Gimbel, Jacques Plante, J.W. Stole)
Please Love Me Forever – 2.36 (säv. John Malone, Ollie Blanchard)
Baby I’m Yours – 2.24 (säv. Van McCoy)
For Once in My Life – 2.57 (säv. Ron Miller, Orlando Murden)
Kappaleet > B-puoli

This Guy’s in Love With You – 3.09 (säv. Burt Bacharach, Hal David)
To Know You Is to Love You – 2.18 (säv. Phil Spector)
There! I’ve Said It Again – 2.18 (säv. Redd Evans, David Mann)
Love Me With All Your Heart – 2.00 (säv. Maurice John Vaughn, Mario Rigual, Carlos Rigual)
Ev’ry Day of My Life – 2.49 (säv. Jimmie Crane, Al Jacobs)
Aiheesta muualla

Summer Serenade discogs.com -sivustolla (englanniksi)
La Belle Otero

La Belle Otero, Jules Ernest Renoux`n maalaus.
Agustina del Carmen Otero Iglesias (tunnettu julkisuudessa nimillä Carolina Otero ja La Belle Otero; 4. tai 24. lokakuuta 1868 – 10. huhtikuuta 1965 Nizza) oli espanjalainen näyttelijä, tanssija ja rakastajar. Hän oli Belle époque -ajan Pariisin suuria kuuluisuuksia.
Aiheesta muualla

http://maggiemcneill.com/2012/03/30/la-belle-otero/
Suomen piispainkronikka

Suomen piispainkronikka (käytetään myös nimeä Suomen piispain kronikka, alkuteos Catalogus et ordinaria successio Episcoporum Finlandesium) on piispa Paavali Juustenin 1550–1570-luvulla laatima latinankielinen teos, joka sisältää Suomen siihenastisten piispojen lyhyet elämäkerrat. Teos jäi aikanaan julkaisematta, mutta historiantutkija Henrik Gabriel Porthan julkaisi sen 1700-luvulla nimellä Chronicon episcoporum finlandensium.
Paavali Juusten opiskeli Saksan Wittenbergissä uskonpuhdistuksen syntyaikoina. Erityisesti hän opiskeli Philipp Melanchthonin johtamana. Melanchthon painotti, että uskonpuhdistus merkitsi alkuperäiseen kristillisyyteen palaamista. Tämän vuoksi Juusten korosti teoksessaan yhteyttä keskiaikaan ja sen piispoihin. Teos on muodoltaankin samanlainen kuin vanhat hiippakuntahistoriat. Päälähteenä oli 1400-luvulla laadittu niin sanottu Palmsköldin katkelma, joka sisältää kahdeksantoista piispan elämäkerrat. Lisäksi Juusten käytti Turun tuomiokirkon arkistoa, johon hänellä oli mahdollisuus perehtyä ollessaan vuosina 1548–1554 tuomiokapitulin kirjurina.
Piispainkronikka ei ole luotettava keskiajan historian lähde, vaikkakin sen tiedot levisivät seuraavien vuosisatojen historiankirjoitukseen. Lähdekriittistä tutkimusmenetelmää käyttänyt Porthan havaitsi kronikan virheitä ja laati niistä väitöskirjansa 1780-luvulla. Kronikan epäluotettavuus johtuu kirjoittajan halusta korostaa piispojen saavutuksia.
Suurenmoinen elämä

| Suurenmoinen elämä Juha Tapio |
| --- | --- | --- |

Studioalbumin tiedot
 Julkaistu: 9. syyskuuta 2008
 Formaatti: CD, digitaalinen lataus
 Kesto: 48.39
 Levy-yhtiö: Warner Music Finland
Listasijoitukset
  Suomen virallinen lista: 2.
Juha Tapion muut julkaisut
| Kaunis ihminen 2006 | Suurenmoinen elämä 2008 | Suurenmoinen kokoelma 2009 |
Singlet albumilta Suurenmoinen elämä
 ”Kaksi puuta” Julkaistu: heinäkuu 2008  ”Suurenmoinen elämä” Julkaistu: lokakuu 2008  ”Minä olen, sinä olet” Julkaistu: tammikuu 2009
Suurenmoinen elämä on Juha Tapion vuonna 9. syyskuuta 2008 julkaistu kuudes studioalbumi. Albumilta julkaistiin kolme singleä, ensimmäinen "Kaksi puuta" heinäkuussa 2008, toinen "Suurenmoinen elämä" lokakuussa ja tammikuussa 2009 "Minä olen, sinä olet". Albumi on saanut platinalevyn, sitä on myyty noin 50 000 kappaletta.
Albumi oli paikallisradioiden Kuukauden levy syyskuussa 2008. Se valittiin myös paikallisradioiden Vuoden levyksi vuonna 2008.
Kappaleet

Maa on kaunis – 3.50
Suurenmoinen elämä – 4.37
Kaksi puuta – 4.16
Kanssasi kahleisiin – 3.14
Luvattu maa – 3.13
Muistomerkin luona – 4.06
Minä olen, sinä olet – 3.06
Paina pääsi – 3.47
Samaan aikaan toisaalla – 2.35
Sinä pelastit meidät – 3.02
Tähtitaivaan alla – 3.36
Jumala auta – 5.15
Sateinen aamu – 4.03
Svitlana Matevuševa

| Mitalit> Maa:   Ukraina.Naisten purjehdus. Olympialaiset  | Mitalit> Maa:   Ukraina.Naisten purjehdus. Olympialaiset  | Mitalit> Maa:   Ukraina.Naisten purjehdus. Olympialaiset  | Maa:   Ukraina> Naisten purjehdus. |
| --- | --- | --- | --- |
|  Hopeaa | Ateena 2004 | Yngling |  |
Svitlana Valerijivna Matevuševa (ukr. Світлана Валеріївна Матевушева, s. 22. heinäkuuta 1981 Sevastopol, Ukrainan SNT, Neuvostoliitto) on ukrainalainen kilpauransa päättänyt purjehtija ja olympiamitalisti.
Matevuševa saavutti Ruslana Taranin ja Hanna Kalininan kanssa Yngling-luokan olympiahopeaa Ateenassa 2004.
Aiheesta muualla

Svitlana Matevuševa Kansainvälinen olympiakomitea. (englanniksi)
Sytologia

Sytologia eli soluoppi on patologian osa-alue. Sitä on sovellettu muun muassa gynekologisiin ja virtsatiehyeiden tutkimuksiin. Sytologian parissa työskentelevät bioanalyytikot ja patologit. Solunäytteen ottamisessa on tärkeää oikea näytteenottotekniikka. Oikealla tavalla hyödynnetty sytologia on edullinen ja monipuolisesti käytettävissä oleva tutkimusmenetelmä.
Svitlovodsk

| Svitlovodsk (Світловодськ) |
| --- | --- |
 Keskusaukiota
 lippu:  vaakuna
 Svitlovodsk
 Koordinaatit: 49.0633°N, 33.2458°E 
Valtio:   Ukraina
Alue:  Kirovohradin alue
Väkiluku (2013):  46 613
Aikavyöhyke:  UTC+2
 – Kesäaika:  UTC+3
 
 svmisto.com.ua 
Infobox OKVirheellinen NIMI-arvo: 
Svitlovodsk (ukr. Світловодськ) on Kirovohradin alueella, Ukrainassa sijaitseva kaupunki. Vuoden 2001 väestönlaskennan mukaan kaupungissa oli tuolloin 50 094 asukasta. Vuoden 2013 alun arvio kaupungin asukasluvuksi oli 46 613.
Kaupungin itäpuolella sijaitsevan Krementšukin mukaan nimettyä Dneprin vesivoimalaa Svitlovodskissa.
Aiheesta muualla

Kuvia tai muita tiedostoja aiheesta Svitlovodsk Wikimedia Commonsissa
Kaupungin perustietoja Ukrainan parlamentin sivustolla (ukrainaksi) (rada.gov.ua)
Sulkujärvi

| Sulkujärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Kangasala
Koordinaatit:  61°35′02″N, 24°10′15″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Vesijärven valuma-alue (35.73)
Laskujoki:  Myllyoja 
Järvinumero:  35.733.1.001
Mittaustietoja
Pinnankorkeus:  121,4 m  
Rantaviiva:  0,572 km  
Pinta-ala:  1,193 ha  
Saaria:  ei saaria  
 fiSulkujärvi 
Sulkujärvi  on Pirkanmaalla Kangasalan Lihasulassa sijaitseva järvi.
Maantietoa

Paikalliset kutsuvat Sulkujärveä usein sen pienen kokonsa vuoksi lammeksi. Sen pinta-ala on 1,2 hehtaaria. Se on 250 metriä pitkä ja 50 metriä leveä. Siinä ei ole kartan mukaan saaria. Sen rantaviivan pituus on 550 metriä ja rannat ovat metsämaata. Järvi on autio, mutta sen luokse johtaa kaakosta metsäpolku.